1997-ben a V.I.P. együttes képviselte az országot, a döntőben a tizenkettedik helyet szerezték meg "Miért kell, hogy elmenj?" című dalukkal. A következő évben Charlie vett részt, "A holnap már nem lesz szomorú" című szerzeményével a huszonharmadik helyen végzett. A kieséses szabály értelmében Magyarország nem vehetett volna részt 1999-ben, de egy visszalépés miatt az EBU felajánlott egy helyet a Magyar Televíziónak, de azt pénzügyi okokra hivatkozva nem fogadták el, és a következő években sem neveztek. 2004-ben az elődöntők bevezetése lehetővé tette, hogy az addiginál lényegesen több ország vegyen részt. Előzetesen a magyar tévé is jelezte indulási szándékát, de még a határidő előtt visszaléptek.